CELEX: C2004/262/16
Language: lv
Date: 2004-10-23 00:00:00
Title: Tiesas spriedums (otrā palāta) 2004. gada 7. septembrī lietā C-1/03 (lūgums saņemt prejudiciālu nolēmumu, ko iesniedza Cour d'appel de Bruxelles) Paul Van de Walle e.a. pret Texaco Belgium SA (Vide — Atkritumi — Direktīva 75/442/EEK, ko groza Direktīva 91/156/EEK — Jēdzieni “atkritumi”, “atkritumu radītājs” un “atkritumu īpašnieks [turētājs]” — Zeme, kurā iesūcies no sūces nākošs ogļūdeņradis — Naftas uzņēmuma uzpildes stacijas pārvaldīšana)

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/8
            
         
      TIESAS SPRIEDUMS
   
   (otrā palāta)
   2004. gada 7. septembrī
   lietā C-1/03 (lūgums saņemt prejudiciālu nolēmumu, ko iesniedza Cour d'appel de Bruxelles) Paul Van de Walle e.a. pret Texaco Belgium SA (1)
   
   (Vide - Atkritumi - Direktīva 75/442/EEK, ko groza Direktīva 91/156/EEK - Jēdzieni “atkritumi”, “atkritumu radītājs” un “atkritumu īpašnieks [turētājs]” - Zeme, kurā iesūcies no sūces nākošs ogļūdeņradis - Naftas uzņēmuma uzpildes stacijas pārvaldīšana)
   (2004/C 262/16)
   tiesvedības valoda - franču
   Lietā C-1/03 par lūgumu, ko Tiesai atbilstoši EKL 234. pantam iesniedza Cour d'appel de Bruxelles, Beļģija, nolūkā saņemt prāvā, kuru iztiesā šī tiesa, starp Paul Van de Walle, Daniel Laurent, Thierry Mersch un Texaco Belgium SA, piedaloties Région de Bruxelles-Capitale, prejudiciālu nolēmumu, Tiesa (otrā palāta) šādā sastāvā: palātas priekšsēdētājs C. W. A. Timmermans, tiesneši J.-P. Puissochet (referents) un R. Schintgen, tiesneses F. Macken un N. Colneric, ģenerāladvokāts J. Kokott, sekretārs R. Grass, 2004. gada 7. septembrī ir pasludinājusi spriedumu, kura rezolutīvā daļa ir šāda:
   Nejauši izlietais ogļūdeņradis, kas radījis augsnes un apakšzemes ūdeņu piesārņojumu, ir atkritumi 1. panta a) apakšpunkta izpratnē Padomes 1975. gada 15. jūlija Direktīvā 75/442/EEK par atkritumiem, ko groza Padomes 1991. gada 18. marta Direktīva 91/156/EEK. Tas pats secināms attiecībā uz augsni, ko piesārņojis ogļūdeņradis, arī gadījumā, kad šī augsne nav izrakta. Pamata lietā esošajos apstākļos naftas uzņēmums, kas apgādā uzpildes staciju, var tikt uzskatīts par šo atkritumu turētāju Direktīvas 75/442 1. panta c) apakšpunkta izpratnē tikai tad, ja uzpildes stacijas noliktavas iekārtu sūce, kas ir radījusi atkritumus, ir notikusi šī uzņēmuma rīcības dēļ.
   
      (1)  OV C 44, 22.2.2003.